wickkiey/tamil-wikipedia-chunked huggingface dataset:
# பூனை இறைச்சி

## ஆசியா

### வியட்நாம்

2015ஆம் ஆண்டு நிலவரப்படி, வியட்நாமில் பூனை இறைச்சி உண்ணப்படுகிறது. இது பொதுவாக உணவாக "டையு கோ (tiểu hổ)" காணப்படுகிறது. அதாவது "தித் மியாவ் thịt mèo’ என்பதற்கு "குழந்தை புலி" என்றுப் பொருள். வடக்கு வியட்நாமில் உள்ள மக்களின் கூற்றுப்படி பூனைக் கறி பாலுணர்வை ஏற்படுத்தும் பண்புகளைக் கொண்டுள்ளன. எவ்வாறாயினும், 2018ஆம் ஆண்டில், ஹனோய் நகர அதிகாரிகள் நாய் மற்றும் பூனை இறைச்சியைச் சாப்பிடுவதை நிறுத்துமாறு குடிமக்களை வலியுறுத்தினர், விலங்குகள் கொல்லப்படும் கொடூரமான முறைகள் மற்றும் இந்த நடைமுறையில் வெறி நாய்க்கடி நோய் மற்றும் லெப்டோஸ்பிரோசிஸ் உள்ளிட்ட நோய்கள் பரவுகின்றன. இந்த அறிவுரைக்கான முதன்மைக் காரணம், நாய் மற்றும் பூனைகளை உண்ணும் பழக்கம், அவற்றில் பெரும்பாலானவை திருடப்பட்ட வீட்டு செல்லப்பிராணிகள், நகரத்தின் "நாகரிக மற்றும் நவீன தலைநகரம்" என்ற பிம்பத்தைக் கெடுத்துவிடும் என்ற பயம் காரணமாக அமைந்தது. போர் பாவ்சின் சந்தை ஆராய்ச்சி ஆய்வின் தரவுகளின்படி, ஹனோயில் வசிக்கும் 8% மக்கள் பூனை இறைச்சியை உட்கொண்டுள்ளனர்.  
ஏப்ரல் 2020இன் *தி இன்டிபென்டன்ட்* படி, கோவிட்-19 தீநுண்மிக்கு எதிரான நன்மைகள் உள்ளன என்ற கருத்தின் அடிப்படையில் வியட்நாமில் (மற்றும் கம்போடியா) நாய் மற்றும் பூனை இறைச்சி விற்பனையை அதிகரிக்க வழிவகுத்தது.
# பூனை இறைச்சி

## ஐரோப்பா

### ஆத்திரியா

விலங்குகளைப் பாதுகாப்பதற்கான சட்டத்தின் பிரிவு 6, பத்தி 2, உணவாக அல்லது பிற பொருட்களுக்காகப் பூனைகள் மற்றும் நாய்களைக் கொல்வதைத் தடை செய்கிறது.
# பூனை இறைச்சி

## ஐரோப்பா

### பெல்ஜியம்

சனவரி 2011-ல், உணவுச் சங்கிலியின் பாதுகாப்பிற்கான பெல்ஜிய குடியரசு அமைப்பு, மக்கள் தங்கள் தோட்டத்தில் உள்ள பூனைகளைக் கொல்ல அனுமதியில்லை என்று கூறியது. ஆனால் "உங்கள் சொந்த செல்லப் பூனையை நீங்கள் சாப்பிட முடியாது என்று சட்டத்தில் எங்கும் கூறவில்லை, நாய், முயல், மீன் அல்லது எதுவாக இருந்தாலும். நீங்கள் அவைகளை விலங்குகளுக்கு ஏற்ற வகையில் கொல்ல வேண்டும்."
# பூனை இறைச்சி

## ஐரோப்பா

### டென்மார்க்

சூன் 2008 இல், டேனிய இதழியல் மற்றும் ஊடகப் பள்ளி மாணவர்கள் மூவர், மாணவர்களுக்கான பத்திரிகையான *சிட்டாட்டில்* ஒரு பூனையை அறுத்துச் சாப்பிடும் படங்களை வெளியிட்டனர். விலங்குகள் நலன் பற்றிய விவாதத்தை உருவாக்குவதே இவர்களின் குறிக்கோளாக இருந்தது. இந்தப் பூனையானது அதனை வளர்த்த அதன் உரிமையாளரான விவசாயி ஒருவரால் சுட்டுக் கொல்லப்பட்டது. விவசாயி பூனையை இடச்சு நாட்டுச் சட்டத்தின் வரம்பிற்குட்பட்டே கொன்றார். இது இடச்சு நாட்டு விலங்குகள் நலக் குழுவான தைரென்சு பெசுகிட்டெல்சியின் கண்டனத்தினையும் மற்றும் மாணவர்களால் அச்சுறுத்தலுக்கும் வழிவகுத்தது.
# பூனை இறைச்சி

## ஐரோப்பா

### இத்தாலி

பிப்ரவரி 2010-ல், தொலைக்காட்சி சமையல் நிகழ்ச்சி ஒன்றில், இத்தாலிய உணவு எழுத்தாளர் பெப்பே பிகாஸி, இரண்டாம் உலகப் போரில் ஏற்பட்ட பஞ்சத்தின் போது, டசுக்கனியில் உள்ள வால்டார்னோவில் தனது சொந்தப் பகுதியில் "சதைப்பற்றுள்ள" மற்றும் நன்கு அறியப்பட்ட உணவாக பூனைக்கறி இருந்தது என்று குறிப்பிட்டார். பின்னர் இவர் வாதத்திற்காகக் கேலியாக இதனைக் கூறியதாகச் சொன்னார். ஆனால் வரலாற்று ரீதியாகப் பஞ்ச காலங்களில் பூனைகளை இப்பகுதி மக்கள் சாப்பிடுவதாகத் தெரிவித்தார். இவரது கருத்துகளுக்காக ஊடகங்களில் பரவலாக விமர்சிக்கப்பட்டார். பின்னர் இவரைத் தொலைக்காட்சி கட்டமைப்பிலிருந்து கைவிடப்பட்டார்.  
பூனை நுகர்வு என்பது இத்தாலியின் வைசென்சாவில் உள்ள வின்சென்சான்கள் பொதுவான நடைமுறையாகும். இவர்களை நகைச்சுவையாக "மகனாதி" என்று அழைக்கின்றனர். இதன் பொருள் உள்ளூர் மொழியில் "பூனைகளை உண்பவர்கள்" என்பதாகும்.  
பிரித்தானிய கசாப்புக் கடைக்காரர்களின் *பரிந்துரை, கோழி மற்றும் உணவு வியாபாரியின் 1904ஆம் ஆண்டின் கூற்றுப்படி* "கிறித்துப் பிறப்பு விழாவிற்கு முன் வடக்கு இத்தாலியில் இளைஞர்கள் குழு சில பூனைகளைக் கொன்று, தோலுரித்து, இரண்டு அல்லது மூன்று நாட்களுக்குத் தண்ணீரில் ஊறவைப்பது வழக்கம். இவை கிறித்துபிறப்பு நாளில் மிகுந்த கவனத்துடன் சமைக்கப்பட்டு சுமார் 1:30 மணிக்குச் சூடாகப் பரிமாறப்படுகின்றன. இத்தாலியில் பலர், 'துன்பமில்லாமல்', ஆங்கிலேயர்கள் முயல்களைக் கொல்வது போல் பூனைகளைக் கொல்கின்றனர். பெண்களுக்கான காதுறை பொருளாக, பூனை தோல் பயன்படுகிறது. பூனைகளைப் பாதுகாப்பதற்கான இத்தாலியச் சங்கம் விழிப்புடன் இருப்பதால், விலங்குகளை வாங்குவதில் அசாதாரணமான கவனிப்பு வேண்டும். மேலும் சட்டத்திற்கு எதிரான குற்றங்களுக்குச் சிறைத்தண்டனை மட்டுமே விதிக்கப்படுகிறது. இத்தாலியில் அபராதம் விதிப்பதில்லை.  
1905ஆம் ஆண்டு *தி டயட்டெடிக் & ஹைஜீனிக் கெசட்டின்* படி, "இத்தாலியினர் பூனையை வீட்டு உபயோகத்திற்காக வளர்க்கின்றனர். ஏனெனில் ஆங்கிலேயர்கள் முயல்களை வளர்க்கிறார்கள். பூனைகள் மீதான கொடுமைகளைத் தடுக்க தடுப்பு சங்கம் விழிப்புடன் உள்ளது. சட்டத்திற்கு எதிராக நடைபெறும் குற்றங்களுக்குச் சிறைத்தண்டனைகள் உண்டு. இருப்பினும் சந்தைப் பயன்பாட்டிற்காகப் பூனைகள் வளர்க்கப்படுகின்றன. மிகச்சிறந்த கொழுப்பு நிறைந்த பாலினை உண்டு வளரும் பூனைகள் பதினைந்து பவுண்டுகள் எடை வரை விரைவில் அடையும்."
# பூனை இறைச்சி

## ஐரோப்பா

### பிரான்சு மற்றும் இசுபெயின்

உரோமானிய மாகாணமான காலியா நார்போனென்சிசு (தெற்கு பிரான்சு), இசுபெயினில் 17ஆம் நூற்றாண்டிலும் முதலாம் உலகப்போரின் போதும் இரண்டாம் உலகப் போரின் போதிலும் பூனைக்கறி உட்கொள்ளப்பட்டதற்கானச் சான்றுகள் உள்ளன. 1993-ல் நாய்கள் மற்றும் பூனைகளை மனித நுகர்விலிருந்து பாதுகாக்கும் சட்டங்களை மாற்றியதை சுவிஸ் பாராளுமன்றம் நிராகரித்தது. சுவிட்சர்லாந்தில் பூனை இறைச்சியை உண்பதைத் தடைசெய்வதற்காக 2014ஆம் ஆண்டில் விலங்குகள் உரிமைகள் குழு 16,000 கையெழுத்துக்களைச் சேகரித்தது. பாரம்பரிய செயலாகப் பூனையினை உண்பது வழக்கமாக இருந்தாலும் இன்று வழக்கத்திற்கு மாறான நடைமுறையும் உள்ளது.
# பூனை இறைச்சி

## ஐரோப்பா

### ஐக்கிய இராச்சியம்

18ஆம் நூற்றாண்டில் பிரிட்டனில், பூனைகள் பொழுதுபோக்காக அல்லது சூதாட்டமாக உண்ணப்பட்ட பதிவுகள் சில உள்ளன. 1788-ல் டியூக் கூட்டமைப்பு, பேரிமோரின் ஏர்ல் 1,000 கினியாக்களுக்குப் பந்தயம் கட்டினார். இவரால் உயிருள்ள பூனையைச் சாப்பிட முடியவில்லை.
# பூனை இறைச்சி

## ஐரோப்பா

### பிறப் பகுதிகள்

கடுமையான குளிர்காலம், மோசமான பஞ்சகாலம் மற்றும் போர்க்காலங்களில் பூனைகள் பஞ்ச உணவாக உண்ணப்பட்டன. முதலாம் உலகப் போருக்கும் இரண்டாம் உலகப் போருக்கும் இடைப்பட்ட காலத்தில் நடு ஐரோப்பாவின் கடினமான காலங்களில் பூனை "கூரை முயல்" (*டச்சேசு* ) எனப் புகழ் பெற்றது.
# பூனை இறைச்சி

## ஓசியானியா

### ஆத்திரேலியா

ஆலிசு இசுபிரிங்சு பகுதியில் உள்ள பழங்குடி ஆத்திரேலியர்கள் காட்டுப் பூனைகளைத் தீயில் வறுத்தெடுத்தது உண்பர். அவர்கள் பூனை குண்டுக்கான சமையல் குறிப்புகளையும் உருவாக்கியுள்ளனர். "ஆத்திரேலியாவின் பூர்வீக விலங்கினங்களுக்குப் பூனைகள் கடுமையான அச்சுறுத்தல்" என்ற அடிப்படையில் நியாயப்படுத்தப்பட்ட இப்பகுதியில் வசிக்கும் வேறு சில மக்களும் இந்த வழக்கத்தை ஏற்றுக்கொண்டனர். காட்டுப் பூனைகளை உண்பதால் மனிதர்களுக்குத் தீங்கு விளைவிக்கும் பாக்டீரியாக்கள் மற்றும் நச்சுகள் ஏற்படலாம் என்று விஞ்ஞானிகள் எச்சரித்துள்ளனர்.
# பூனை இறைச்சி

## அமெரிக்கா

### அர்கெந்தீனா

1996ஆம் ஆண்டு வெவ்வேறு தொலைக்காட்சி வலைப்பின்னலின் இரண்டு தொலைக்காட்சி அறிக்கைகள், டெலிப் நோட்டிசியாசு மற்றும் டோடோ நோட்டிசியாசு, அர்கெந்தீனாவின் சான்டா பே, ரொசாரியோவில் உள்ள ஒரு குடிசை நகரத்தில் உள்ள சில குடிமக்கள், பொருளாதார நெருக்கடியின் போது, அக்கம் பக்கத்திலுள்ள குழந்தைகளுக்கு உணவளிக்க வேண்டும் என்று கூறி பூனை இறைச்சியினை உண்டுள்ளனர். "பூனையை உண்பது இழிவானதல்ல, குழந்தையின் வயிற்றை நிரம்ப வைக்கும்" என்று அவர்கள் கருத்து தெரிவித்தனர்.  
இருப்பினும், இந்த அறிக்கைகளின் செல்லுபடியாகும் தன்மைகுறித்துப் பத்திரிகையாளர்கள் கேப்ரியல் ருஸ்ஸோ மற்றும் எட்கார்டோ மில்லர் கேள்வி எழுப்பினர். இந்த கட்டுரையாளர்கள் எந்த ஆதாரத்தையும் அல்லது மோசடிக்குக் காரணமான ஒருவரின் வாக்குமூலத்தையும் பதிவு செய்யவில்லை. மேலும், நகரின் அரசாங்கத்தை இழிவுபடுத்துவதற்காகத் தொலைக்காட்சி கட்டமைப்புகள் ஒரு நாடகத்தை இயற்றியது என்ற வதந்திக்கு அப்போதைய ரொசாரியோ மாநகரத்தந்தை தான் ஆதாரம் என்றும் தெரிவிக்கப்பட்டுள்ளது. 2013ஆம் ஆண்டில், 1996ஆம் ஆண்டு முன்னாள் நகராட்சி மன்ற உறுப்பினர் ஜோசபா வில்லல்பா, தொலைக்காட்சி அறிக்கைகளில், குழந்தைகளுக்குப் பூனைகளால் உணவளிக்கப்படுவதாக உள்ளூர் நகராட்சி அரசாங்கத்திற்குக் கண்டனம் தெரிவித்ததாகக் கூறினார். ஆனால் நகராட்சி நிர்வாகத் தலைவர்கள் இவரை அமைதிப்படுத்த முயன்றனர். அர்ஜெண்டினாவின் செய்தித்தாள் *லா நாசியனின் ரிக்கார்டோ லுக்* என்ற பத்திரிகையாளரின் சமகால அறிக்கை, நகரத்தில் வசிப்பவரின் மேற்கோளை மீண்டும் உருவாக்கியது, "குழந்தைகள் சாப்பிட ஏதாவது கேட்க வந்தால், அவர்களுக்கு எதையும் கொடுப்பதில் அர்த்தமில்லை, எனவே நாங்கள் வெளியே சென்று பூனைகளை வேட்டையாடி, அவர்களுக்கு உணவளிக்க ஏற்பாடு செய்கின்றோம்” என்பதாகும்.
# பூனை இறைச்சி

## அமெரிக்கா

### பெரு

பெருவில் பூனை இறைச்சி வழக்கமான உணவு உருப்படி அல்ல. ஆனால் நாட்டின் இரண்டு குறிப்பிட்ட தளங்களில் அதிகம் காணப்படும் பிரிகாசி மற்றும் இசுடவ்சு போன்ற உணவுகளில் பூனைக் கறி பயன்படுத்தப்படுகிறது. தெற்கு நகரமான சின்சா அல்டா (இகா பிராந்தியம், ஆப்ரோ-பெருவியன் பெரும்பாலும்) மற்றும் வட-மத்திய ஹுவாரியின் அந்தீசு மலைத்தொடர் நகரம் (அன்காஷ் மாகாணம்). பூனைக்கறி முதன்மையாக ஆப்ரோ- பெருவியர்களால் பயன்படுத்தப்படுகிறது. ஒவ்வொரு செப்டம்பரில் லா கியூப்ராடா நகரத்தில் தூய எபிஜீனியா திருவிழாவின் போது பூனை சமையல் நுட்பங்கள் செயல்படுத்தப்படுகின்றன.  
அக்டோபர் 2013-ல், ஒரு நீதிபதி ஆண்டுதோறும் நடைபெறும் எல் பெஸ்டிவல் காஸ்ட்ரோனோமிகோ டெல் கேடோவை (பூனையின் காசுட்ரோனமிக் திருவிழா) தடைசெய்தார். இது ஒவ்வொரு செப்டம்பரில் லா கியூப்ரடாவில் நடத்தப்பட்டது, இது பூனைகளை உண்ணும் நிலைக்குத் தள்ளப்பட்ட குடியேற்றவாசிகளின் வருகையை நினைவுகூரும் வகையில் 100க்கும் மேற்பட்ட பூனைகள் நிகழ்விற்காகக் குறிப்பாக வளர்க்கப்பட்டுக் கொல்லப்படுகின்றன. இத்திருவிழாவிற்கா ஒரு வருட காலம் வரை பூனைகள் கூண்டுகளில் அடைத்து வைக்கப்படுகின்றன. இறைச்சியின் பாதுகாப்பு குறித்த கவலைகளையும் நீதிபதி மேற்கோள் காட்டினார். இதற்கு, பூனை இறைச்சி முயல் அல்லது வாத்துகளை விட மிகவும் அதிக விலையிலானது என்று குடியிருப்பாளர்களிடமிருந்து விமர்சனம் எழுந்தது. மேலும் எந்த தீங்கும் விளைவுகளும் இல்லாமல் நீண்ட காலமாக உலகளவில் உட்கொள்ளப்படுகிறது என்றும் தெரிவிக்கப்பட்டது.  
அதே மாதம், நீதிபதி மரியா லூயோ, சான் லூயிஸ் என்ற சிறிய நகரத்தில் குரூனோ திருவிழாவைத் தடை செய்தார். பூனைகளை நீரில் மூழ்கடித்து, தோலை உரித்து, பட்டாசு வெடித்து வெடிக்கச் செய்யும் திருவிழா, காலனித்துவ காலத்தில் கரும்புத் தோட்டங்களில் பணிபுரிந்த ஆப்பிரிக்க அடிமைகளின் பூனை சாப்பிடும் பழக்கம் இருந்து வந்ததாக உள்ளூர் வாசிகள் கூறுகிறார்கள். ஆப்பிரிக்க-பெருவியன் நாட்டுப்புற துறவியான சாண்டா எபிஜெனியாவின் மதக் கொண்டாட்டங்கள். லுயோ தனது தீர்ப்பில், திருவிழா "விலங்குகளுக்கு எதிரான கொடூரமான செயல்களின் அடிப்படையில் வன்முறையைத் தூண்டுகிறது என்றும், இது கடுமையான சமூக பாதிப்பினையும் பொதுச் சுகாதார சேதத்தினை ஏற்படுத்துகிறது என்றும், இந்நிகழ்வுகளைப் பார்ப்பதன் மூலம் சிறார்களுக்கு "உளவியல் ரீதியாகப் பாதிப்பு" ஏற்படலாம் என்றும் தெரிவிக்கப்பட்டது.
# பூனை இறைச்சி

## அமெரிக்கா

### அமெரிக்கா

திசம்பர் 2018-ல், 2018ஆம் ஆண்டின் நாய் மற்றும் பூனை இறைச்சி வர்த்தகத் தடைச் சட்டம் நிறைவேற்றப்பட்டது. இச்சட்டத்தின் படி, பூர்வீக அமெரிக்கர்களின் மதச் சடங்குகள் தவிர்த்து, பூனை இறைச்சியை உட்கொள்வது சட்டவிரோதமானது என்றும் $5,000 வரை அபராதம் விதிக்கும் வகையில் கூட்டாட்சி சட்டத்தில் கையொப்பமிடப்பட்டது. இந்த மசோதாவுக்கு முன்பு, 44 மாகாணங்களில் பூனை இறைச்சி சாப்பிடுவது சட்டப்பூர்வமாக இருந்தது.
# பூனை இறைச்சி

## மதம்

### இசுலாம்

இசுலாமிய உணவு சட்டங்கள், இந்த விடயத்தில் வேறுபடுகின்றன. மரூக் (விரும்பவில்லை) என்று கருதப்பட்டாலும், மாலிகி சட்டப் பள்ளி பொதுவாக இதை அனுமதிக்கிறது. இருப்பினும், மற்ற சட்டப் பள்ளிகள், பூனை இறைச்சியை உண்பதைத் தடை செய்கின்றன. ஏனெனில் இது ஒரு நில இரைகெளவல் ஆகும்.
# பூனை இறைச்சி

## மதம்

### யூத மதம்

யூத கஷ்ருட் சட்டங்கள் பூனை இறைச்சியை உண்பதைத் தடுக்கின்றன. ஏனெனில் இது ஒரு வேட்டை ஆகும். மேலும் பாலூட்டிகள் வேட்டையாடும் விலங்குகள் அல்ல. யூதர் மரபுப்படி செய்யும் கசாப்பில் பாலூட்டி இரை மெல்லப்பட வேண்டும் மற்றும் பிளவுபட்ட குளம்புகளைக் கொண்டிருக்க வேண்டும் என்பதாகும்.
# பூனை இறைச்சி

## மேலும் பார்க்கவும்

- நாய் இறைச்சி
# தொகுதிச் சீரமைப்பு ஆணையம்

**தொகுதிச் சீரமைப்பு ஆணையம்** (*Delimitation Commission of India*) அல்லது **எல்லை** **நிர்ணய ஆணையம்** அல்லது **இந்திய** **எல்லை ஆணையம்** என்பது எல்லை நிர்ணய ஆணையச் சட்டத்தின் விதிகளின் கீழ் இந்திய அரசால் நிறுவப்பட்ட ஒரு ஆணையமாகும். சமீபத்திய மக்கள் தொகை கணக்கெடுப்பின் அடிப்படையில் பல்வேறு சட்டமன்ற மற்றும் மக்களவைத் தொகுதிகளின் எல்லைகளை மறுவடிவமைப்பதே இந்த ஆணையத்தின் முக்கியப் பணியாகும். இந்தப் பணியின் போது ஒவ்வொரு மாநிலத்தின் பிரதிநிதித்துவம் மாற்றப்படாது. இருப்பினும், ஒரு மாநிலத்தில் உள்ள பட்டியல் சாதியினரும் பட்டியல் பழங்குடியினரும் இடங்களின் எண்ணிக்கை மக்கள் தொகை கணக்கெடுப்பின்படி மாற்றப்படுகிறது. 2002ஆம் ஆண்டு எல்லை நிர்ணயச் சட்டம் விதிகளின் கீழ் 2001<nowiki/>ஆம் ஆண்டு மக்கள் தொகைக் கணக்கெடுப்பின் அடிப்படையில் தொகுதிகளின் தற்போதைய எல்லை நிர்ணயம் செய்யப்பட்டுள்ளது.  
ஆணையம் ஒரு சக்திவாய்ந்த மற்றும் சுதந்திரமான அமைப்பாகும். இதன் உத்தரவுகளை எந்த நீதிமன்றத்திலும் சவால் செய்ய முடியாது. மக்களவை மற்றும் அந்தந்த மாநில சட்டப் பேரவைகளின் முன் இந்த உத்தரவுகள் வைக்கப்படுகின்றன. இருப்பினும், திருத்தங்கள் அனுமதிக்கப்படவில்லை.
# தொகுதிச் சீரமைப்பு ஆணையம்

## வரலாறு

கடந்த 1952, 1962, 1972 மற்றும் 2002 ஆகிய ஆண்டுகளில் எல்லை நிர்ணய ஆணையங்கள் 1952, 1962, 1972 மற்றும் 2002 ஆகிய ஆண்டுகளில் நான்கு முறை அமைக்கப்பட்டுள்ளன.  
மாநிலங்களின் குடும்பக் கட்டுப்பாடு திட்டங்கள் மக்களவையில் அரசியல் பிரதிநிதித்துவத்தைப் பாதிக்கக் கூடாது என்பதற்காக, 2001ஆம் ஆண்டு மக்கள் தொகைக் கணக்கெடுப்பு முடியும் வரை, மத்திய அரசு 1976-ல் எல்லை நிர்ணயத்தை நிறுத்தி வைத்தது. இது தொகுதிகளின் அளவுகளில் பரவலான முரண்பாடுகளுக்கு வழிவகுத்தது. மிகப்பெரியது தொகுதிகளில் மூன்று மில்லியனுக்கும் அதிகமான வாக்காளர்களைக் கொண்டுள்ளது. மேலும் சிறியது தொகுதிகளில் 50,000க்கும் குறைவான மக்கள் தொகையுடன் உள்ளன.
| மக்களவை | சட்டசபை |  |  |  |  |
| --- | --- | --- | --- | --- | --- |
| 1 | 1952 | சுதந்திரத்திற்குப் பிறகு முதல் எல்லை நிர்ணயம். | 1951 மக்கள் தொகை கணக்கெடுப்பு | 494 |  |
| 2 | 1963 | 1956ல் மாநிலங்கள் மறுசீரமைக்கப்பட்ட பிறகு முதல் எல்லை நிர்ணயம். ஒற்றை இருக்கை தொகுதி மட்டுமே | 1961 மக்கள் தொகை கணக்கெடுப்பு | 522 | 3771 |
| 3 | 1973 | மக்களவை இடங்கள் 522லிருந்து இருந்து 543ஆக உயர்வு | 1971 மக்கள் தொகை கணக்கெடுப்பு | 543 | 3997 |
| 4 | 2002 | மக்களவை இடங்களிலோ அல்லது பல்வேறு மாநிலங்களுக்கிடையே அவற்றின் பங்கீடுகளிலோ எவ்வித மாற்றமும் இல்லை | 2001 மக்கள் தொகை கணக்கெடுப்பு | 543 | 4123 |
| 5 | 2026 | அரசியலமைப்பின் 84வது திருத்தத்தைத் தொடர்ந்து, 2002-ல், ஒத்திவைக்கப்படாவிட்டால் 2026க்குப் பிறகு எல்லை நிர்ணயம் செய்யப்பட வேண்டும்.
2021 மக்கள்தொகையை அடிப்படை ஆண்டாக இருக்கும். இருப்பினும் மக்கள்தொகைக் கட்டுப்பாட்டுக் கொள்கை இதை மையமாகக் கொண்டு வைக்கப்படும். | 2021 மக்கள் தொகை கணக்கெடுப்பு |  |  |
# தொகுதிச் சீரமைப்பு ஆணையம்

## எல்லை நிர்ணய ஆணைக்குழுக்கள்

### 1952

1952ஆம் ஆண்டில் *1951ஆம் ஆண்டு நாடாளுமன்ற மற்றும் சட்டமன்றத் தொகுதிகளின் எல்லை நிர்ணய ஆணையின்* காரணமாக உருவாக்கப்பட்டது. நீதிபதி என் சந்திரசேகர ஐயர், உச்ச நீதிமன்றத்தின் ஓய்வுபெற்ற நீதிபதி, 1953-ல் இதன் தலைவராக இருந்தார் .
# தொகுதிச் சீரமைப்பு ஆணையம்

## எல்லை நிர்ணய ஆணைக்குழுக்கள்

### 1963

நாடாளுமன்றம் மற்றும் சட்டசபை தொகுதிகளை வரையறுத்தல் ஆணை, 1961
# தொகுதிச் சீரமைப்பு ஆணையம்

## எல்லை நிர்ணய ஆணைக்குழுக்கள்

### 1973

1973ஆம் ஆண்டின் எல்லைக்கட்டுப்பாட்டு ஆணையம், உச்ச நீதிமன்றத்தின் ஓய்வுபெற்ற நீதிபதியான ஜே. எல். கபூர் தலைமையில் செயல்பட்டது. மாநிலங்களவையில் உள்ள இடங்களை 522லிருந்து 542 ஆக அதிகரிக்க ஆணையம் பரிந்துரைத்தது (பின்னர் புதிய சிக்கிம் மாநிலத்திற்கு மேலும் ஒரு இடத்துடன் கூடுதலாக 543 ஆக அதிகரித்தது). நாட்டில் உள்ள அனைத்து மாநிலங்கள் மற்றும் ஒன்றிய பிரதேசங்களில் உள்ள மொத்த சட்டமன்ற இடங்களின் எண்ணிக்கையை 3771 என்பதிலிருந்து 3997 ஆக (சிக்கிமின் சட்டமன்றத்திற்கான 32 உட்பட) அதிகரிக்கவும் பரிந்துரைத்தது.  
2002ஆம் ஆண்டின் எல்லை நிர்ணயச் சட்டத்தின் விதிகளின் கீழ் 2001ஆம் ஆண்டு மக்கள் தொகை கணக்கெடுப்பின் அடிப்படையில் தற்போது நாடாளுமன்றத் தொகுதிகளின் எல்லை நிர்ணயம் செய்யப்பட்டுள்ளது. மே 2008 இல் கர்நாடகாவில் மூன்று கட்டங்களாக நடத்தப்பட்ட சட்டமன்றத் தேர்தல், 2002 எல்லை நிர்ணய ஆணையத்தால் வரையப்பட்ட புதிய எல்லைகளைப் பயன்படுத்தியது.  
எல்லை நிர்ணய ஆணையத்தின் பதவிக்காலம் மே 2008 வரை நீடித்தது. ஆணையத்தால் வழங்கப்பட்ட எல்லை நிர்ணய உத்தரவுகள் 19 பிப்ரவரி 2008 முதல் பெரும்பாலான மாநிலங்கள் மற்றும் ஒன்றிய பிரதேசங்களுக்கும் மற்றும் 20 மார்ச் 2008-ல் திரிபுரா மற்றும் மேகாலயாவிற்கும் குடியரசுத் தலைவர் உத்தரவின் மூலம் நடைமுறைக்கு வந்தது. சார்கண்ட் தொடர்பான உத்தரவுகள் 2026ஆம் ஆண்டு வரை பி பிரிவை எல்லை நிர்ணயச் சட்டம், 2002 இல் செருகுவதன் மூலம் ரத்து செய்யப்பட்டன.  
அசாம், அருணாச்சலப் பிரதேசம், நாகாலாந்து மற்றும் மணிப்பூர் ஆகிய மாநிலங்களுக்கு 8 பிப்ரவரி 2008 அன்று வெளியிடப்பட்ட நான்கு தனித்தனி குடியரசுத் தலைவர் உத்தரவுகளால், நான்கு வடகிழக்கு மாநிலங்களின் எல்லை நிர்ணயம் பாதுகாப்பு அபாயங்கள் காரணமாக ஒத்திவைக்கப்பட்டது. அசாம் தொடர்பான உத்தரவு 28 பிப்ரவரி 2020 அன்று ரத்து செய்யப்பட்டது. இதைத் தொடர்ந்து, உச்ச நீதிமன்ற முன்னாள் நீதிபதி ரஞ்சனா பிரகாஷ் தேசாய் தலைமையில் 6 மார்ச் 2020 அன்று இந்த நான்கு மாநிலங்களுக்கும் ஜம்மு காஷ்மீர் ஒன்றிய பிரதேசத்திற்கும் எல்லை நிர்ணய ஆணையத்தை இந்திய அரசு மறுசீரமைத்தது. மார்ச் 2021ல், மறுசீரமைக்கப்பட்ட ஆணையத்தின் வரம்பிலிருந்து நான்கு வடகிழக்கு மாநிலங்கள் நீக்கப்பட்டன.
# தொகுதிச் சீரமைப்பு ஆணையம்

## எல்லை நிர்ணய ஆணைக்குழுக்கள்

### அடுத்த எல்லை நிர்ணய ஆணைக்குழு

2001ஆம் ஆண்டு மக்கள் தொகை கணக்கெடுப்பின் அடிப்படையில், எல்லை நிர்ணய சட்டம் 2002இன் விதிகளின் கீழ், மாநிலங்களுக்குள் உள்ள நாடாளுமன்றத் தொகுதிகளின் தற்போதைய எல்லை நிர்ணயம் செய்யப்பட்டுள்ளது. இருப்பினும், இந்திய அரசியலமைப்பு 2002-ல் குறிப்பாகத் திருத்தப்பட்டது ( 84வது திருத்தம் ), 2026 வரை மாநிலங்களுக்கு இடையேயான தொகுதி வரையறுப்பு. எனவே, 2001ஆம் ஆண்டு மக்கள்தொகை கணக்கெடுப்பின் அடிப்படையில் உருவாக்கப்பட்ட தற்போதைய தொகுதிகள் 2026 வரை தொடர்ந்து செயல்பாட்டில் இருக்கும். பின்னர் 2021 மக்கள்தொகை அடிப்படையில் மாற்றம் செய்யப்படலாம்.
# தொகுதிச் சீரமைப்பு ஆணையம்

## பாராளுமன்றம் மற்றும் சட்டமன்ற இடங்களின் பகிர்வு

1976 வரை, ஒவ்வொரு இந்திய மக்கள்தொகை கணக்கெடுப்புக்குப் பிறகும், இந்தியாவின் மக்களவை, மாநிலங்களவை மற்றும் மாநில சட்டப் பேரவைகளின் இடங்கள் முறையே நாடு முழுவதும் மறுபகிர்வு செய்யப்பட்டு, ஒவ்வொரு இடத்திலிருந்தும் சமமான மக்கள்தொகைப் பிரதிநிதித்துவம் கிடைக்கும் வகையில் மாற்றப்பட்டது. 1951, 1961 மற்றும் 1971 மக்கள் தொகைக் கணக்கெடுப்பின்படி மூன்று முறை இந்தப் பகிர்வு செய்யப்பட்டது. இருப்பினும், நெருக்கடி நிலையின் போது, நாற்பத்து இரண்டாவது திருத்தத்தின் மூலம், 2001 மக்கள் தொகை கணக்கெடுப்பு வரை ஒவ்வொரு மாநிலத்திலும் உள்ள மொத்த நாடாளுமன்ற மற்றும் சட்டமன்ற இடங்களை அரசாங்கம் முடக்கியது. இது முக்கியமாக, மாநிலங்களுக்கிடையேயான குடும்பக் கட்டுப்பாட்டில் உள்ள பரவலான முரண்பாடுகளால் செய்யப்பட்டது. எனவே, கருவுறுதல் விகிதங்களைக் குறைக்க குடும்பக் கட்டுப்பாட்டைச் செயல்படுத்த அதிக கருவுறுதல் விகிதங்களைக் கொண்ட மாநிலங்களுக்கு இது கால அவகாசம் அளிக்கிறது.
# தொகுதிச் சீரமைப்பு ஆணையம்

## மேலும் பார்க்கவும்

- எல்லை நிர்ணய சட்டம்
- எல்லை கமிஷன்கள் (யுனைடெட் கிங்டம்)
# டைசரோசு

***டைசரோசு*** (*Diceros*) என்பது இன்று உயிருடன் உள்ள கருப்பு மூக்குக்கொம்பன் *(டைசரோசு பைகார்னிசு)* மற்றும் அழிந்துபோன ஒரு சிற்றினத்தினைக் கொண்ட காண்டாமிருகத்தின் பேரினமாகும்.
# டைசரோசு

## வகைப்பாட்டியல்

*டைசரோசு* ஆரம்பக்காலத்தில் செரடோதீரியம் பேரினத்திலிருந்து பிரிந்த பேரினமாகும். குறிப்பாக இது செ. நியூமேரி சிற்றினத்தினைக் கொண்டிருந்தது. இருப்பினும் மியோசீனில் இருந்து *செ. நியூமேரியை* விடப் பழைய இனம் *டைசரோசி*ல் *(* *டை. ஆசுடிராலிசு)* வைக்கப்பட்டுள்ளது. *டை. பிரேகாக்சு* கருப்பு காண்டாமிருகத்தின் நேரடி மூதாதையராகக் கருதப்படுகிறது.
# சு. ஜெயக்குமார்

**சு. ஜெயக்குமார்** (*S. Jayakumar*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். ஈரோடு மாவட்டம் பெருந்துறையினைச் சேர்ந்தவர் கூட்டுறவு மேலாண்மையில் பட்டயப் படிப்பினை முடித்துள்ளார். இவர் 2021-ல் தமிழ்நாடு சட்டப்பேரவைத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகப் பெருந்துறை சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
# சு. ஜெயக்குமார்

## போட்டியிட்டத் தேர்தல்கள்

| 2021 தமிழ்நாடு சட்டமன்றத் தேர்தல் | பெருந்துறை | அ.தி.மு.க | வெற்றி | 44.84 | கே.கே.சி பாலு | தி.மு.க | 37.20 | } |
| --- | --- | --- | --- | --- | --- | --- | --- | --- |
# தாக்குதல் வானூர்தி

தாக்குதல் வானூர்தி]]  
**தாக்குதல் வானூர்தி** அல்லது **தாக்குதல் குண்டுவீச்சு வானூர்தி** என்பது ஒரு தந்திரோபாய படைத்துறை வானூர்தியாகும். இது குண்டுவீச்சு வானூர்திகளைவிட அதிக துல்லியத்துடன் வான்வழித்தாக்குதல்களை மேற்கொள்வதில் முதன்மையான பங்கைக் கொண்டுள்ளது. அத்துடன் தாக்குதல் நடத்தும்போதே வலுவான குறை நிலை வான் பாதுகாப்புகளை எதிர்கொள்ளவும் தயாராகவுள்ளது. இவ்வகை வானூர்திகள் பெரும்பாலும் தந்திரோபாய குண்டுவீச்சுப் பணியை மேற்கொண்டபடி, நெருங்கிய வான் ஆதரவு, கடற்படை வானிலிருந்து தரைக்கான பணிகளுக்காக வடிவமைக்கப்பட்டுள்ளன. கடற்படை அல்லாத பங்களிப்புகளுக்கு வடிவமைக்கப்பட்டவை பெரும்பாலும் தரைத் தாக்குதல் வானூர்திகள் என்று அழைக்கப்படுகின்றன.
# சண்டை வானூர்தி

(இடது), பி-51டி (கீழ்), எப்-86 (மேல்), எப்-22 (வலது) ஆகிய நான்காவது தலைமுறை அமெரிக்கப் வானூர்திகள் பறக்கிறன.]]
**சண்டை வானூர்தி** என்பது நிலைத்த இறக்கை படைத்துறை வானூர்தியும் முதன்மைப்பணியாக வான்வழிப் போருக்காக வடிவமைக்கப்பட்டுள்ளதுமாகும். படைத்துறை மோதலில், சண்டை வானூர்தியின் பங்கானது போர்க்களத்தின் வான் மேலான்மையை ஏற்படுத்துவதாகும்.
போர்க்களத்திற்கு மேலே உள்ள வான்வெளியில் ஆதிக்கம் செலுத்தவும் எதிரி இலக்குகள் மீது தந்திரோபாய மற்றும் மூலோபாய குண்டுவீச்சில் ஈடுபடவும் குண்டுவீச்சு வானூர்திகளும் தாக்குதல் வானூர்திகளும் அனுமதிக்கப்படுகின்றன.
# வான் மேன்மை வானூர்தி

யின் எப்-22, ஐந்தாந்தலைமுறை மறைந்து தாக்கும் விமானம்]]
**வான் ஆற்றல் வானூர்தி** அல்லது **வான் மேன்மை வானூர்தி** (*air-superiority fighter*)) என்பது எதிரியின் வான்வெளியைக் கைப்பற்றி கட்டுப்படுத்தி எதிரி வான்படையின் மீது தந்திரோபாய மேலாதிக்கத்தை (வான் ஆளுமை) உருவாக்க வடிவமைக்கப்பட்ட ஒரு சண்டை வானூர்தியாகும். வான் ஆளுமை வானூர்திகள் விரை திறமுடைய, இலகுரக ஆயுதம் ஏந்திய வானூர்திகளுக்கு எதிராக வான்வழிப் போரைச் செய்யவும் வான்வெளியின் கட்டுப்பாட்டின் மீதான எந்தவொரு சவாலையும் அகற்றவும் முதன்மையான செயலாகக் கொண்டுள்ளன. இருப்பினும் சில வானூர்திகள் வான்-தரைத் தாக்குதல்ககளை இரண்டாவது செயலாகக் கொண்டிருக்கலாம்.
# இடைமறிப்பு வானூர்தி

யில் இருந்த எப்-106 இடைமறிப்பு வானூர்தி]]
**இடைமறிப்பு வானூர்தி** (*interceptor aircraft*) என்பது ஒரு வகை சண்டை வானூர்தி அகும். இது குறிப்பாக தாக்குதல் நடத்தும் எதிரி வானூர்திகளுக்கு எதிராக தற்காப்பு இடைமறிப்பில் ஈடுபட (குறிப்பாக குண்டுவீச்சு வானூர்திகளுக்கும் உளவு வானூர்திகளுக்கும் எதிராக) வடிவமைக்கப்பட்டுள்ளது. வான் மேன்மை வானூர்திகளாகவும் இடைமறிப்பு வானூர்திகளாகவும் இரு பங்களிப்புக்களையும் செய்யக்கூடிய வானூர்திகள் "தாக்குதல் இடைமறிப்பு வானூர்திகள்" என அழைக்கப்படுகின்றன.
# தந்திரோபாய குண்டுவீச்சு வானூர்தி

யின் சமகால ஒரு தந்திரோபாய குண்டுவீச்சு வானூர்தி, பி-1 லான்செர்]]
**தந்திரோபாய குண்டுவீச்சு வானூர்தி** (*strategic bomber*) என்பது ஒரு நடுத்தரம் முதல் நீண்ட தூர ஊடுருவல் குண்டுவீச்சு வானூர்தியாக, போரை நடத்தும் எதிரியின் திறனை பலவீனப்படுத்தும் நோக்கங்களுக்காக, தொலைதூர இலக்கில் அதிக அளவு வான்-தரை ஆயுதங்களை வீச வடிவமைக்கப்பட்டுள்ளது. உத்திசார் குண்டுவீச்சு வானூர்திகள், ஊடுருவும் வானூர்திகள், சண்டை-குண்டுவீச்சு வானூர்திகள், தாக்குதல் வானூர்திகள் என்பன எதிரிகளியையும் படைத்துறை உபகரணங்களையும் தாக்கி வான்வழித் தடை நடவடிக்கைகளில் பயன்படுத்தப்படுவதுபோல் இல்லாது, தந்திரோபாய குண்டுவீச்சு வானூர்திகள் எதிரியின் எல்லைக்குள் பறந்து மூலோபாய இலக்குகளை (எ.கா: உட்கட்டமைப்பு, பெயர்ச்சியியல், படைத்துறை நிலைகள்ள், தொழிற்சாலைகள்) அழிக்க வடிவமைக்கப்பட்டுள்ளன. தந்திரோபாய குண்டுவீச்சுடன் கூடுதலாக, தந்திரோபாய குண்டுவீச்சு வானூர்திகள் தந்திரோபாய பணிகளுக்கு பயன்படுத்தப்படலாம். தற்போது மூன்று நாடுகள் மட்டுமே தந்திரோபாய குண்டுவீச்சு வானூர்திகளை இயக்குகின்றன. அவை அமெரிக்க ஐக்கிய நாடுகள், உருசியா, சீனா ஆகும்.
# வேவு வானூர்தி

யின் எஸ். ஆர்-71 அதிகமான உயரம் பறக்கும் வேவு வானூர்தி]]
**வேவு வானூர்தி** அல்லது **உளவு வானூர்தி** என்பது பட புலனாய்வு சேகரிப்பு (ஒளிப்படம் எடுத்தல் உட்பட), சிமிக்கை புலனாய்வு, குறிப்புப்பாதை மற்றும் அளவிடல் புலனாய்வு உள்ளிட்டவற்றை சேகரிப்பதுடன் வான் வேவு பார்த்தல் நடவடிக்கைக்காக வடிவமைக்கப்பட்ட ஒரு படைத்துறை வானூர்தி ஆகும். நவீன தொழில்நுட்பம் சில வானூர்திகளையும் ஆளில்லாத வானூர்திகளையும் பொது நுண்ணறிவு சேகரிப்புக்கு கூடுதலாக நிகழ்நேர கண்காணிப்பை மேற்கொள்ள உதவுகிறது.  
கதிரலைக் கும்பா போன்ற சாதனங்களின் வளர்ச்சிக்கு முன்னர், படைத்துறையினர் எதிரிகளின் நடமாட்டத்தை காட்சி மூலம் கண்காணிக்கவும் அவதானிக்கவும் உளவு வானூர்திகளை நம்பியிருந்தனர். ஓர் எடுத்துக்காட்டு, இரண்டாம் உலகப் போரில் நேச நாடுகளால் பயன்படுத்தப்பட்ட பிபிவை கட்டலினா கடல் அவதானிப்பு பறக்கும் படகு வானூர்தி: ஐக்கிய அமெரிக்கக் கடற்படையின் கட்டலினாக்களின் பறப்பின் மூலம் மிட்வே தீவை நோக்கி வரும் சப்பானிய கடற்படையின் ஒரு கப்பற் படைத் தொகுதியைக் கண்டுகொண்டது. இதனால் மிட்வே சமர் தொடங்கியது.
# சிறுகுயில்

**சிறுகுயில்** (*Lesser cuckoo*) என்பது குக்குலிடே குடும்பத்தில் உள்ள குக்குலசு பேரினத்தினைச் சார்ந்த குயில் சிற்றினமாகும் (*குக்குலசு போலியோசெபாலசு*).  
சிறுகுயில் வங்காளதேசம், பூட்டான், சீனா, காங்கோ மக்களாட்சிக் குடியரசு, ஆங்காங், இந்தியா, யப்பான், கென்யா, வட கொரியா, தென் கொரியா, லாவோஸ், மலாவி, மியான்மர், நேபாளம், பாக்கித்தான், ரஷ்யா, சீசெல்சு, சோமாலியா, தென்னாப்பிரிக்கா, இலங்கை, தன்சானியா, தாய்லாந்து, வியட்நாம், சாம்பியா,சிம்பாப்வே ஆகிய நாடுகளில் காணப்படுகிறது. செப்டம்பர் முதல் மார்ச் முடிய வடக்கே இமயமலையில் இருந்து தென்னிந்தியாவுக்கு வலசை வருகின்றன.
# சிறுகுயில்

## பண்பாட்டில்

யப்பானில், சிறுகுயில் *கோட்டோஜிசு* (ホトトギス/杜鵑) என்று அழைக்கப்படுகிறது. இதனுடைய ஓசைக்காக இது பெரிதும் பாராட்டப்படுகிறது.  
இது *கோகின் வகாஷோ* (920) என்ற தொகுப்பிலிருந்து பல *வகா* கவிஞர்களால் பாராட்டப்படுகிறது.  
}}
# பீரங்கி வானூர்தி

**பீரங்கி வானூர்தி** (gunship) என்பது கனரக வானூர்தித் துப்பாக்கி தரித்த ஒரு படைத்துறை வானூர்தியாகும். இது தரை இலக்குகளைத் தாக்கவோ அல்லது வான்வழித்தாக்குதல் அல்லது வான்வழி ஆதரவு கொடுப்பதையோ முதன்மையாகக் கொண்டது. தற்கால பயன்பாட்டில் 'பீரங்கி வானூர்தி' என்பது தரை அல்லது கடல் இலக்குகளைத் தாக்குவதற்கு பக்கவாட்டில் பொருத்தப்பட்ட (பக்கவாட்டில் சுடுவதற்காக) கனரக ஆயுதங்களைக் கொண்ட நிலைத்த இறக்கை வானூர்திகளைக் குறிக்கிறது. இந்த பீரங்கி வானூர்திகள் பரவல் தாக்குதல்களுக்குப் பதிலாக இலக்கை வட்டமிடும் வகையில் கட்டமைக்கப்பட்டுள்ளன.
# பீரங்கி வானூர்தி

## எடுத்துக்காட்டுகள்

, முதலாவதாக ஒதுக்கப்பட்ட பீரங்கி உலங்கு வானூர்திகளில் ஒன்று.]]
;உலங்கு வானூர்தி
- ஏஎச்-64 அப்பாச்சி
- சி.எச்.-47 சினூக், ஏ.சி.எச். வகை
- மில் எம்.ஐ.-24
- எச்ஏஎல் இலகுரக போர் உலங்கு வானூர்தி
- எச். ஏ. எல். ருத்ரா
- யு.எச்.-60 பிளக் கோக், சிறப்பு நோக்கம்
# ஆசிய அறிவியல் முகாம் 2022

**ஆசிய அறிவியல் முகாம் 2022** (*Asian Science Camp 2022*) தென்கொரியா நாட்டில் 2022 ஆம் ஆண்டு சூலை மாதம் 24 ஆம் தேதி தொடங்கி 30 ஆம் தேதி வரை நடைபெற்றது. தென்கொரியாவில் உள்ள அடிப்படை அறிவியல் நிறுவனம் இம்முகாமை ஏற்பாடு செய்தது. அறிவியல், தகவல் மற்றும் தகவல் தொடர்பு தொழில்நுட்ப அமைச்சகம், டேச்சியோன் பெருநகரம், டேச்சியோன் சுற்றுலா அமைப்பு ஆகியவை இம்முகாமிற்கான நிதிநல்கையினை வழங்கின. கோவிட்-19 தொற்றுநோய் காலத்தின் போது ஏற்பட்ட பயண சிக்கல்கள் காரணமாக இந்த சந்திப்பு நிகழ்நிலை, அணைமுகம் என கலப்படமான சந்திப்பில் நடைபெற்றது. ஆசியாவில் உள்ள 30 நாடுகளில் இருந்து 300 பேர் பங்கேற்பார்கள் என எதிர்பார்க்கப்பட்டது. ஆனால் 25 நாடுகளில் இருந்து சுமார் 250 மாணவர்கள் நிகழ்வில் கலந்து கொண்டனர். தென் கொரியாவின் அடிப்படை அறிவியலுக்கான ஆராய்ச்சி நிறுவனத்தில் உள்ள அறிவியல் கலாச்சார மையம் இந்த ஆசிய அறிவியல் முகாம் 2022 நிகழ்வுக்கான முதன்மை இடமாகத் திகழ்ந்தது.
# ஆசிய அறிவியல் முகாம் 2022

## விரிவுரைகள்

நிகழ்ச்சியின்போது நடைபெற்ற விரிவுரைகள் மற்றும் குழு விவாதங்களில் சுமார் 20 ஆராய்ச்சியாளர்கள் கலந்து கொண்டனர். நோபல் பரிசு பெற்ற அறிஞர்களான இசுடீபன் எல், டிம் அண்ட்டு மற்றும் இராண்டி செக்மேன் ஆகியோரால் ஒளியுரு விரிவுரைகள் வழங்கப்பட்டன. இதைத் தொடர்ந்து ஒவ்வொரு பேச்சாளருக்கும் கேள்வி பதில் நேர அமர்வும் வழங்கப்பட்டது. ஆக்செல் டிம்மர்மேன், கெவின் இன்சிக் கான், கிம் யங்-கீ, டேக்வான் இகியோன், கிம் யூன்சூன், ஓ யோங்-கியூன், சாங்சூன் இயசுட்ட்டீன் லீ, வி. நரி கிம் மற்றும் செர்செச்சு பிளாச்சு ஆகியோர் இந்நிகழ்ச்சியின் மற்ற பேச்சாளர்கள் ஆவர். சோய் யங் கி தலைமையில் இயூ சியோல் சின், ஈ-சாங் இயங்கு மற்றும் வூ- இயூ கிம் ஆகியோர் உறுப்பினர்களாக இருந்தனர்.
# ஆசிய அறிவியல் முகாம் 2022

## பிற நிகழ்வுகள்

விழாவில் ஒரு சுவரொட்டி அமர்வு நடத்தப்பட்டது. பங்கேற்பாளர்கள் அடிப்படை அறிவியல் தலைமையகம், அரிய ஐசோடோப்பு அறிவியல் திட்டம் தகவல் மற்றும் தகவல் தொடர்பு தொழில்நுட்ப ஆய்வு நிறுவனம் ஆகியவற்றிற்கு தள வருகைகளை மேற்கொண்டனர். கோங்சூ அனோக் கிராமத்தில் உல்லாசப் பயணமும் நடந்தது.
# ஆசிய அறிவியல் முகாம் 2022

## பங்கேற்பு

ஆசிய அறிவியல் முகாம் 2022 நிகழ்வில் அழைக்கப்பட்டவர்கள் மட்டுமே கலந்து கொண்டனர். உயர்நிலைப் பள்ளிகள் மற்றும் பல்கலைக்கழகங்களுக்கு நிகழ்ச்சியைக் குறித்து அறிவிக்க ஒவ்வொரு நாடு/பிராந்தியத்தின் தொடர்பு நபருக்கு விழா ஏற்பாட்டுக் குழு அழைப்பு அனுப்பியது. பதிவுக் கட்டணம் எதுவும் இல்லை. தொடர்புடைய பங்கேற்பாளர்களின் தங்குமிட மற்றும் உள்ளூர் செலவுகளை ஏற்பாட்டுக் குழு வழங்கியது.
# ஆசுதானா சரவாக்

**ஆசுதானா சரவாக்** அல்லது **சரவாக் அரண்மனை** (ஆங்கிலம்: *The Astana, Sarawak*; மலாய்: *Astana Negeri Sarawak*); என்பது மலேசியா, சரவாக், கூச்சிங் மாநகரில் உள்ள ஓர் அரண்மனையாகும். சரவாக் ஆற்றின் வடக்குத் திசையின் கரையோரத்தில் உள்ளது.  
இந்த அரண்மனை, சரவாக் மாநிலத்தின் ஆளுநரான யாங் டி பெர்துவா சரவாக் *(Yang di-Pertua Negeri Sarawak)* அவர்களின் அதிகாரப்பூர்வ இல்லமாகும். ’இஸ்தானா’ எனும் மலாய்ச் சொல்லின் மாறுபாட்டுச் சொல்தான் ’ஆஸ்தானா’. அரண்மனை என தமிழில் பொருள்படும்.
# ஆசுதானா சரவாக்

## பொது

இந்த அரண்மனை 1870-ஆம் ஆண்டுகளில், சரவாக் நிலப் பகுதிகளை ஆட்சி செய்த வெள்ளை இராசா *(White Rajah),* சார்லஸ் புரூக் *(Charles Brooke)* என்பவரால்; அவரின் மனைவி மார்கரெட் ஆலிசு லிலி டி விண்ட் *(Margaret Alice Lili de Windt)* என்பவருக்குத் திருமணப் பரிசாக கட்டப்பட்டது.  
பொதுமக்களின் பார்வைக்கு இந்த அரண்மனை திறக்கப்படுவது இல்லை. இருப்பினும் அரண்மனையின் பூங்கா தோட்டங்களைப் பொதுமக்கள் சரவாக் ஆற்றின் கரைகளில் இருந்து காணலாம். கூச்சிங் பாரம்பரிய வளங்களின் *(Kuching Heritage Trail)* ஒரு பகுதியாக இந்த அரண்மனை கருதப் படுகிறது.  
1800-ஆம் ஆண்டுகளில், சரவாக் நிலப்பகுதி புரூணை சுல்தானகத்திற்குச் சொந்தமான ஒரு காலனியாக இருந்தது. 1946-ஆம் ஆண்டு சரவாக்கைப் பிரித்தானிய அரசாங்கம் எடுத்துக் கொள்ளும் வரையில் சரவாக் இராச்சியத்தை வெள்ளை இராஜாக்கள் 95 ஆண்டு காலம் ஆட்சி செய்தார்கள்.
# ஆசுதானா சரவாக்

## பொது

### காலனித்துவப் பாரம்பரியக் கட்டிடங்கள்

வெள்ளை இராஜா வம்சத்தின் கட்டிடக்கலைப் பாரம்பரியத்தை, இன்றும்கூட சரவாக்கில் உள்ள 19-ஆம் நூற்றாண்டு காலனித்துவப் பாரம்பரியக் கட்டிடங்களில் காணலாம். ஆஸ்தானா சரவாக், முன்பு அரசு மாளிகை *(Government House)* என்று அழைக்கப்பட்டது.  
சரவாக் இராச்சியத்தின் இராஜாவான சார்லஸ் புரூக் *(Charles Brooke)* என்பவரால்; அவரின் மனைவி மார்கரெட் ஆலிசு லிலி டி விண்ட் என்பவருக்குத் திருமணப் பரிசாக இந்த அரண்மனை கட்டப்பட்டது.
# ஆசுதானா சரவாக்

## பொது

### சார்ல்சு புரூக் திருமணம்

1869 அக்டோபர் 28-ஆம் தேதி இங்கிலாந்தில் சார்லஸ் புரூக் - மார்கரெட் ஆலிசு திருமணம் நடைபெற்றது. திருமணத்திற்குப் பின்னர் மார்கரெட் ஆலிசு, சரவாக்கின் ராணி *(Ranee of Sarawak)* எனும் பட்டத்திற்குத் தகுதி உயர்த்தப் பட்டார். இராணி மார்கரெட் 1870-ஆம் ஆண்டில் சரவாக் வந்து சேர்ந்தார்.  
பின்னர் அந்த அரசத் தம்பதிகள், சரவாக் ஆஸ்தானாவைத் தங்களின் முக்கிய இல்லமாகப் பயன்படுத்தினர். பின்னர் 1913-இல் வெளியிடப்பட்ட மார்கரெட் ஆலிசு நினைவுக் குறிப்பான *மை லைப் இன் சரவாக்: தி அஸ்தானா* *(My Life in Sarawak: The Astana)* எனும் நூலில் தன்னுடைய வாழ்க்கையைப் பற்றி எழுதி உள்ளார்.  
அந்தக் காலக் கட்டத்தில், அரண்மனைப் பூங்காவில் சார்லஸ் புரூக், பாக்கு மரங்களை நட்டு வைத்து இருக்கிறார். தன்னைப் பார்க்க வரும் டயாக் மக்களின் தலைவர்களுக்கு பாக்குச் சீவல்களை அன்பளிப்பாக வழங்குவது சார்லஸ் புரூக்கின் அப்போதைய வழக்கமாக இருந்து உள்ளது.
# ஆசுதானா சரவாக்

## வெள்ளை இராஜா வம்சாவழியினர்

| **ஜேம்சு புரூக்**
(1841–1868) | 29 ஏப்ரல் 1803, இந்தியா | 11 ஜூன் 1868, இங்கிலாந்து |  |  |
| --- | --- | --- | --- | --- |
| **ஜோன் புரூக்**
Rajah Muda of Sarawak
(1859–1863) | 1823
இங்கிலாந்து | 1 டிசம்பர் 1868, இங்கிலாந்து |  |  |
| **சார்லஸ் புரூக்**
(1868–1917) | 3 ஜுன் 1829, இங்கிலாந்து | 17 மே 1917, இங்கிலாந்து |  |  |
| **சார்லசு வைனர் புரூக்**
(1917–1946) | 26 செப்டம்பர் 1874, இங்கிலாந்து | 9 மே 1963, இங்கிலாந்து |  |  |
| **பெர்த்திராம் புரூக்**
Tuan Muda of Sarawak
(1917–1946) | - | 8 ஆகஸ்டு 1876, சரவாக் | 15 செப்டம்பர் 1965, இங்கிலாந்து |  |
| **அந்தோனி புரூக்**
Rajah Muda of Sarawak
(1939–1946) | - | 10 டிசம்பர் 1912, இங்கிலாந்து | 2 மார்ச் 2011, நியூசிலாந்து | } |
# நா. அசோக்குமார்

**பேராவூரணி நா. அசோக்குமார்** அல்லது **நா. அசோக்குமார்** என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் 2021ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தஞ்சாவூர் மாவட்டம், பேராவூரணி சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டுசட்டமன்ற உறுப்பினராகத் தேர்ந்தெடுக்கப்பட்டுள்ளார்.
# நா. அசோக்குமார்

## தனிப்பட்ட வாழ்க்கை

தஞ்சாவூர் மாவட்டம் பேராவூரணி வட்டம் வீரியங்கோட்டை கிராமத்தைச் சேர்ந்த வி.நாராயணசாமி (தந்தை) மற்றும் நா. ஜெயம் (அம்மா) ஆகியோருக்கு 1957ஆம் ஆண்டு ஏப்ரல் 15ஆம் தேதி பிறந்தவர். தமிழ்நாட்டின் தேவக்கோட்டையில் உள்ள பிரிட்டோ பள்ளியில் பள்ளிக் கல்வியை முடித்தார்.
# நா. அசோக்குமார்

## அரசியல் வாழ்க்கை

1975ஆம் ஆண்டு திராவிட முன்னேற்றக் கழகம் (திமுக) கட்சியில் சேர்ந்ததன் மூலம் அவரது அரசியல் வாழ்க்கை தொடங்கியது. 2006 மற்றும் 2011 ஆண்டுகளில் பேராவூரணி பேரூராட்சித் தலைவர் பதவிக்கான தேர்தலில் போட்டியிட்டு வெற்றி பெற்றார்.
**தமிழ்நாடு சட்டப் பேரவைத் தேர்தல்**  
| 2021 | திமுக | பேராவூரணி | வெற்றி |  |
| --- | --- | --- | --- | --- |
| 2016 | திமுக | பேராவூரணி | தோல்வி | } |
# உதய் உமேஷ் லலித்

**உதய் உமேஷ் லலித்** அல்லது **யு. யு. லலித்** (**Uday Umesh Lalit**) (பிறப்பு: 9 நவம்பர் 1957) இந்திய உச்ச நீதிமன்றத்தின் 49வது தலைமை நீதிபதியாக 27 ஆகஸ்டு 2022 முதல் 9 நவம்பர் 2022 வரை பணியாற்றினார். உச்ச நீதிமன்ற முன்னாள் தலைமை நீதிபதி என். வி. இரமணா 26 ஆகஸ்டு 2022 அன்றுடன் பணி ஓய்வு பெற்றார். உதய் உமேஷ் லலித், உச்ச நீதிமன்ற வழக்கறிஞர் பிரிவில் இருந்து நேரடியாக உச்ச நீதிமன்ற நீதிபதியாக நியமிக்கப்பட்ட இரண்டாவது நீதிபதி ஆவார். லலித்துக்கு முன், நீதிபதி சிக்ரி 1964 ஆம் ஆண்டு உச்ச நீதிமன்ற வழக்கறிஞர் மன்றத்திலிருந்து நேரடியாக நியமிக்கப்பட்ட முதல் உச்ச நீதிமன்ற நீதிபதி ஆவார்.
# உதய் உமேஷ் லலித்

## பின்னணி

இந்திய உச்ச நீதிமன்றத்தில் மூத்த வழக்கறிஞராக பணிபரிந்த உதய் உமேஷ் லலித், 13 ஆகஸ்டு 2014 அன்று இந்திய உச்ச நீதிமன்ற நீதிபதியாக நீதிபதிகள் தேர்வுக் குழு மூலம் நியமிக்கப்பட்டார்.
# உதய் உமேஷ் லலித்

## வரலாறு

நீதியரசர் யு. யு. லலித்த்தின் தந்தை யு. ஆர். லலித் மும்பை உயர் நீதிமன்றத்தில் துணை நீதிபதியாகவும், பின்னர் தில்லி உயர் நீதிமன்ற நீதிபதியாகவும் இருந்தவர்.  
உதய் உமேஷ் லலித் சூன் 1983-இல் சட்டப் படிப்பை முடித்து, உச்ச நீதிமன்ற வழக்கறிஞ்ராக பதிவு செய்து கொண்டு பணியாற்றினார். உதய் உமேஷ் லலித் 1986 முதல் 1992 முடிய இந்திய அரசுத் தலைமை வழக்குரைஞர் சோலி சொராப்ஜியுடன் பணிபுரிந்தார். 29 ஏப்ரல் 2004 அன்று யு. யு. லலித் உச்ச நீதிமன்ற மூத்த வழக்கறிஞர் எனற தகுதியைப் பெற்றார்.  
2011-ஆம் ஆண்டில் உதய் உமேஷ் லலித் இரண்டாம் தலைமுறை அலைக்கற்றை முறைகேடு வழக்கில் சி பி ஐயின் சிறப்பு வழக்கறிஞராக இந்திய உச்ச நீதிமன்றத்தால் நியமிக்கப்பட்டார்.  
13 ஆகஸ்டு 2014 அன்று உதய் உமேஷ் லலித் உச்ச நீதிமன்ற நீதிபதியாக தேர்வு செய்யப்பட்டார்.  
அயோத்தி சிக்கலுக்கு தீர்ப்பு வழங்கிய உச்ச நீதிமன்ற அமர்வில் உதய் உமேஷ் லலித் பணியாற்றினார்.  
இந்திய உச்ச நீதிமன்றத்தின் 49வது தலைமை நீதிபதியாக தேர்வு தேர்வு செய்யப்பட்டவர்.  
உதய் உமேஷ் லலித் 13 ஆகஸ்டு 2014 அன்று இந்திய உச்ச நீதிமன்ற நீதிபதியாக நீதிபதிகள் தேர்வுக் குழு மூலம் தேர்வு செய்யப்பட்டார். இவர் 27 ஆகஸ்டு 2022 அன்று இந்திய உச்ச நீதிமன்ற தலைமை நீதிபதியாக பதவியேற்றார்.
# உதய் உமேஷ் லலித்

## இதனையும் காண்க

- இந்தியத் தலைமை நீதிபதிகளின் பட்டியல்
# சரவாக் ஆறு

**சரவாக் ஆறு** (மலாய்: *Sungai Sarawak*; ஆங்கிலம்: *Sarawak River*); போர்னியோ, கிழக்கு மலேசியா, சரவாக் மாநிலத்தில் உள்ள முக்கியமான ஆறுகளில் ஒன்றாகும்.  
தென்மேற்கு சரவாக்கில் வசிப்பவர்களுக்கு நீர் மற்றும் போக்குவரத்துக்கான முக்கிய ஆதாரமாக உள்ளது. மேல் கப்புவாஸ் மலைத்தொடரில் (Upper Kapuas Range) உற்பத்தியாகி தென் சீனக்கடலில் கலக்கிறது.  
சரவாக்கின் வரலாற்றில் சரவாக் ஆறு முக்கியப் பங்கு வகிக்கிறது. மாநில வரலாற்றில் மிகவும் பிரபலமான நிகழ்வு: 1841-ஆம் ஆண்டு ஜேம்ஸ் புரூக்கின் வருகை. அந்த நிகழ்வு இந்தச் சரவாக் ஆற்றின் கரையில்தான் நிகழ்ந்தது.
# சரவாக் ஆறு

## பொது

புரூக் வம்சாவழி ஆட்சிக்கு முந்தைய நூற்றுக் கணக்கான ஆண்டுகளில், சரவாக் மக்களின் பல்வேறு வாழ்க்கைச் செயல்பாடுகளுக்கு, சரவாக் ஆறு தாயகமாக விளங்கி உள்ளது.  
ஆஸ்தானா சரவாக் என்று அழைக்கப்படும் சரவாக் அரண்மனை; இந்தச் சரவாக் ஆற்றின் வடக்குத் திசையின் கரையோரத்தில் உள்ளது.
இந்த அரண்மனை, சரவாக் மாநிலத்தின் ஆளுநரான யாங் டி பெர்துவா சரவாக் *(Yang di-Pertua Negeri Sarawak)* அவர்களின் அதிகாரப்பூர்வ இல்லமாகும்.
# சரவாக் ஆறு

## பொது

### மார்கெரிட்டா கோட்டை

புதிய சரவாக் மாநிலச் சட்டமன்ற கட்டடம் *(New Sarawak State Legislative Assembly Building),* சரவாக் ஆற்றின் வடக்கு கரையில் அமைந்துள்ளது. தவிர, 1879-ஆம் ஆண்டு சார்லஸ் புரூக் கட்டிய மார்கெரிட்டா கோட்டை *(Fort Margherita)* இந்த ஆற்றின் கரையோரத்தில்தான் உள்ளது.
# விஷ்ணுபூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 19 வார்டுகள் கொண்ட விஷ்ணுபூர் நகராட்சியின் மொத்த மக்கள் தொகை 67,783 ஆகும். மக்கள் தொகையில் ஆண்கள் 34,055 மற்றும் 33,728 பெண்கள் உள்ளனர். பாலின விகிதம் 1000 ஆண்களுக்கு 979 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 5835 (8.61%) ஆகும். இதன் சராசரி எழுத்தறிவு 82.63% ஆகும். இதன் மக்கள் தொகையில் இந்துக்கள் 95.24%, இசுலாமியர்கள் 4.54%, பௌத்தர்கள் 0.01%, சமணர்கள் , கிறித்துவர்கள் 0.06% மற்றும் பிறர் 0.13% ஆக உள்ளனர்.
# விஷ்ணுபூர்

## போக்குவரத்து

விஷ்ணுபூர் தொடருந்து நிலையம் கொல்கத்தா, ஆசன்சோல், ராணிகஞ்ச், கரக்பூர் போன்ற நகரங்களுடன் இணைக்கிறது.
# விஷ்ணுபூர்

## இதனையும் காண்க

- மேற்கு வங்காள மாவட்டங்களின் பட்டியல்
# பன்முகச் சண்டை வானூர்தி

யின் எப்-35, ஐந்தாம் தலைமுறை மறைவான பன்முகச் சண்டை வானூர்திகள்]]  
**பன்முகச் சண்டை வானூர்தி** (*multirole combat aircraft*) என்பது போரில் வெவ்வேறுபட்ட பங்காற்றுவதற்றும் படைத்துறை வானூர்தி ஆகும். இப்பங்காற்றல் என்பது நாய்ச்சண்டை, வான் ஆதரவு, வான்வழி குண்டுவீச்சு, உளவு பார்த்தல், மின்னணுப் போர் மற்றும் வான் பாதுகாப்புகளை ஒடுக்குதல் ஆகியவற்றைக் கொண்டதாகும்.  
பன்முகம் என்ற சொல் முதலில் பல பணிகளுக்கு ஒரு பொதுவான வானூர்திச் சட்டகத்தைப் பயன்படுத்தும் நோக்கத்துடன் வடிவமைக்கப்பட்ட விமானத்திற்காக ஒதுக்கப்பட்டது. பன்முக வானூர்திகளை உருவாக்குவதற்கான முக்கிய உந்துதல் என்பது பொதுவான வானூர்திச் சட்டகத்தைப் பயன்படுத்தி செலவைக் குறைப்பதாகும்.
# வானூர்தி எதிர்ப்புப் போர்

**வானூர்தி எதிர்ப்புப் போர்** (*Anti-aircraft warfare*) அல்லது **வான் பாதுகாப்பு** (*Air defence*) என்பது வான் போருக்கான போர்வெளி பதில் நடவடிக்கையாகும். இது வட அத்திலாந்திய ஒப்பந்த அமைப்பினால் 'எதிரியின் வான் நடவடிக்கையின் செயல் திறனைக் குறைக்க அல்லது பயனற்றதாக்க வடிவமைக்கப்பட்ட அனைத்து நடவடிக்கைகளும் ஆகும்' என வரையறுக்கப்படுகிறது. இதில் மேற்பரப்பு அடிப்படையிலான, நிலத்தடி (நீர்மூழ்கிக் கப்பல் மூலம் ஏவுதல்), வான் சார்ந்த ஆயுத அமைப்புகள், தொடர்புபடுத்தப்பட்ட உணரி அமைப்புகள், கட்டளையும் கட்டுப்பாட்டு ஏற்பாடுகளும் மற்றும் முனைப்பற்ற நடவடிக்கைகள் ஆகியவை அடங்கும். இது எந்த இடத்திலும் உள்ள கடல், தரை, வான் படைகளைப் பாதுகாக்க பயன்படுத்தப்படலாம்.
# அதுல் குமார் கோயல்

**அதுல் குமார் கோயல்** (*Atul Kumar Goel*) என்பவர் ஓர் இந்திய தொழிலதிபர். இவர் பஞ்சாப் தேசிய வங்கியின் நிர்வாக இயக்குனராகவும், தலைமை செயல் அதிகாரியாகவும் உள்ளார். ஐக்கிய வர்த்தக வங்கியில் தலைமை நிர்வாக அதிகாரியாகவும் நிர்வாக இயக்குநராகவும் இருந்தார். அலகாபாத் வங்கியிலும் இவர் பணிபுரிந்துள்ளார்.
# அதுல் குமார் கோயல்

## ஆரம்ப கால வாழ்க்கை

கோயல் இந்திய பட்டயக் கணக்காளர்கள் நிறுவனத்தில் இளங்கலைப் பட்டம் பெற்றார்.
# இமயமலைக் குயில்

**இமயமலைக் குயில்** (Himalayan cuckoo)(*குக்குலசு சாச்சுரேட்டசு*) என்பது குக்குலசு பேரினத்தைச் சேர்ந்த ஒரு குயில் சிற்றினமாகும். இது இமயமலையிலிருந்து கிழக்கு நோக்கி தெற்கு சீனா மற்றும் தைவான் வரை இனப்பெருக்கம் செய்கிறது. இது தென்கிழக்கு ஆசியா மற்றும் சுந்தா பெருந் தீவுகளுக்குக் குளிர்காலத்தில் வலசைப்போகின்றது.
# இமயமலைக் குயில்

## வகைப்பாட்டியல்

இமயமலைக் குயில், முன்னர் "ஓரியண்டல் குயில்" என்று அழைக்கப்பட்டது. ஆசியாவின் பெரும்பாலான பகுதிகளில் காணப்படும் இது பல துணையினங்களைக் கொண்டிருந்தது. 2005ஆம் ஆண்டில், இந்த "இனம்" மூன்று தனித்துவமான பரம்பரைகளைக் கொண்டுள்ளது என்று தீர்மானிக்கப்பட்டது:  
- இமயமலை குயில், *குக்குலசு (சாச்சுரேடசு) சாச்சுரேட்டசு*
- ஓரியண்டல் குயில், *குக்குலசு (சாச்சுரேடசு) ஆப்டேடசு*
- சுந்தா குயில், *குக்குலசு (சாச்சுரேடசு) லெபிடசு*  
தற்காலத்தில் இவை பொதுவாக தனித்தனி சிற்றினங்களாகக் காணப்படுகின்றன. முன்னாள் மாதிரி இனமானது ஓரியண்டல் குயில் இமயமலை பறவை கூட்டமாகக் கருதப்பட்டதால், இமயமலைக் குயிலிற்கு *சாச்சுரேடசு* என்ற பெயர் பொருந்தும்.
# கண்காணிப்பு வானூர்தி

**கண்காணிப்பு வானூர்தி** (*surveillance aircraft*) என்பது கண்காணிப்புக்கு பயன்படுத்தப்படும் வானூர்தி ஆகும். உளவுத்தகவல் சேகரிப்பு, போர்க்கள கண்காணிப்பு, வான்வெளி கண்காணிப்பு, வேவு நடவடிக்கை, கவனக்கண்காணிப்பு, அவதானிப்பு (எ.கா. பீரங்கி கண்டறிதல்), எல்லைக் காவல் கண்கானிப்பு, மீன்பிடி பாதுகாப்பு போன்ற நடவடிக்கைகளில் படைத்துறைகள் மற்றும் பிற அரசு நிறுவனங்களால் அவை இயக்கப்படுகின்றன. இந்தக் கட்டுரை போக்குவரத்துத் கண்காணிப்பு, சட்ட அமுலாக்கம் போன்ற செயல்பாடுகளுக்குப் பதிலாக, படைத்துறை நோக்கங்களுக்காககப் பயன்படுத்தப்படும் வானூர்திகள் பற்றிக் கவனம் செலுத்துகிறது.  
கண்காணிப்பு வானூர்தி பொதுவாக எந்த ஆயுதங்களையும் எடுத்துச் செல்வதில்லை அல்லது வரையறுக்கப்பட்ட தற்காப்பு ஆயுதங்களை மட்டுமே எடுத்துச் செல்வதுண்டு.
# சண்டை-குண்டுவீச்சு வானூர்தி

இயந்திரத்துப்பாக்கிகள் பொருதத்ப்பட்ட நிறையுடைய குண்டு கொண்டு செல்லக்கூடிய சண்டை-குண்டுவீச்சு வானூர்தி.]]  
**சண்டை-குண்டுவீச்சு வானூர்தி** (*fighter-bomber*) என்பது ஒரு சண்டை வானூர்தி ஆகும். இது இலகுரக குண்டுவீச்சு வானூர்தியாக அல்லது தாக்குதல் வானூர்தியாகப் பயன்படுத்தப்படுகிறது. இது குண்டுவீச்சு வானூர்தி மற்றும் தாக்குதல் வானூர்திகளிலிருந்து வேறுபடுகிறது. தாக்குதல் வானூர்தி வேறு பாத்திரங்களையும் உள்வாங்கியதாகவும், அதேசமயம் குண்டுவீச்சு மற்றும் தாக்குதல் வானூர்திகளின் குண்டுவீச்சு மற்றும் தாக்குதல் செயற்பாடுகளுக்காக உருவாக்கப்பட்டன.  
தற்போது பயன்படுத்தப்பட்டாலும், வான்வழிப் போரில் ஏவூர்திகள் மற்றும் வழிகாட்டப்பட்ட ஏவுகணைகள் அறிமுகப்படுத்தப்பட்டதிலிருந்து சண்டை-குண்டுவீச்சு வானூர்தி எனும் பதம் குறைவான முக்கியத்துவம் பெறுகிறது. நவீன விமானங்கள் இதேபோன்ற கடமைகளைக் செய்யும் பன்முகச் சண்டை வானூர்தி அல்லது தாக்குதற் சண்டை வானூர்திகள் என்று அழைக்கப்படுகின்றன.
# வான்வழி எரிபொருள் நிரப்புதல்

இற்கு பறக்கும் விரிவாக்கி மூலம் வான்வழி எரிபொருள் நிரப்புதல் நடைபெறுகிறது]]
**வான்வழி எரிபொருள் நிரப்புதல்**, **வான்வெளியில் எரிபொருள் நிரப்புதல்** அல்லது **வானூர்தி பறப்பின்போது எரிபொருள் நிரப்புதல்** என்பது பறப்பின்போது ஒரு படைத்துறை வானூர்தியிலிருந்து மற்றொரு (பெறுனர்) வானூர்திக்கு எரிபொருளை வழங்கும் செயல்முறையாகும். இரண்டு முக்கிய எரிபொருள் நிரப்பு முறைகளான பரிசோதனையும் மிதவையும் காணப்படுகின்றன. இது வானூர்திகளுக்கு ஏற்ப எளிமையானதாகும். பறக்கும் விரிவாக்கி வேகமான எரிபொருள் பரிமாற்றத்தை வழங்குகிறது. ஆனால் இதற்கான ஒரு பிரத்யேக விரிவாக்கி இயக்கும் நிலையம் தேவைப்படுகிறது.
# கடற்கண்காணிப்பு வானூர்தி

**கடற்கண்காணிப்பு வானூர்தி** அல்லது **கடல்சார் வேவு வானூர்தி** என்பது ஒரு நிலைத்த இறக்கை வானூர்தி ஆகும். இது கடல் கண்காணிப்பிற்காக தண்ணீருக்கு மேல் நீண்ட நேரம், குறிப்பாக நீர்மூழ்கி எதிர்ப்புப் போர், கப்பல் எதிர்ப்பு போர், தேடல் மற்றும் மீட்பு நடவடிக்கைகளுக்காக இயக்கக்கூடியவாறு வடிவமைக்கப்பட்டுள்ளது.  
செயற்கைக்கோள்கள், கப்பல்கள், ஆளில்லாத வானூர்திகள், உலங்கு வானூர்திகள் போன்ற கடல்சார் கண்காணிப்பு ஆதாரங்களில் கடற்கண்காணிப்பு வானூர்தி முக்கிய இடம்பெறுகிறது. நீர்மூழ்கிக் கப்பல் எதிர்ப்புப் போர் நடவடிக்கைகளுக்காக கடல் கண்காணிப்பு வானூர்திகள் பொதுவாக வானில் பயன்படுத்தக்கூடிய ஊடொலி அலை மிதவைகளையும் நீர்மூழ்கிக் குண்டுகளையும் குறை உயர நீண்ட நேரப்பறப்பிற்கு கொண்டு செல்கின்றன.
# நெருக்கமான வான் ஆதரவு

போர்த் தந்திரங்களில் **நெருக்கமான வான் ஆதரவு** என்பது நட்புப் படைகளுக்கு அருகிலுள்ள எதிரி இலக்குகளுக்கு எதிராக நிலைத்த இறக்கை வானூர்தி அல்லது சுழலும் இறக்கைகள் கொண்ட வானூர்தி வான்வழித்தாக்குதல்கள் போன்ற வான்வழி நடவடிக்கைகளைக் குறிக்கிறது.  
ஒவ்வொரு வான் நடவடிக்கையும் விளக்கமான ஒருங்கிணைப்பு தேவையைக் கொண்டிருக்கிறது. இதற்கு படைகளின் நடமாட்டம் மற்றும் வான்வழி குண்டுகள், சறுக்கு குண்டுகள், ஏவுகணைகள், உந்துகணைகள், தானியக்க பீரங்கி, இயந்திரத் துப்பாக்கிகள் மற்றும் சீரொளி போன்ற இயக்கிய-ஆற்றல் ஆயுதங்கள் கொண்டு தாக்குதல் நடத்தல் ஆகியன உள்ளடங்கும்.
# சுலவேசி குயில்

**சுலவேசி குயில்** (*Sulawesi cuckoo*)(*குக்குலசு கிராசிரோசிட்ரிசு*) என்பது குகுலிடே குடும்பத்தில் உள்ள ஒரு வகை குயில் சிற்றினம் ஆகும். இது பெரும்பாலும் **சுலவேசி பருந்து-குயில்** என்று அழைக்கப்படுகிறது. ஆனால் மற்ற பருந்து-குயில்களுடன் தொடர்புடையதாகத் தெரியவில்லை. இது இந்தோனேசியாவில் உள்ள சுலவேசி தீவில் மட்டுமே காணப்படும் அகணிய உயிரி ஆகும். அதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .
# ஆலன் கேய்ன்பெர்கு

**ஆலன் கேய்ன்பெர்கு** (பிறப்பு: சூன் 29, 1967) என்பவர் அமெரிக்க நாட்டு திரைப்படத் தயாரிப்பாளர், திரைக்கதை ஆசிரியர் மற்றும் வரைகதை புத்தக எழுத்தாளர் ஆவார். இவர் 2017 ஆம் ஆண்டு பாட்டி யென்கின்சு இயக்கியத்தில் வெளியான வொண்டர் வுமன் திரைப்படத்தின் திரைக்கதை எழுத்தாளராக பணிபுரிந்துள்ளார். அத்துடன் தி நேக்கட் ட்ரூத், பார்ட்டி ஆப் பைவ், செக்ஸ் அண்ட் தி சிட்டி, கில்மோர் கேர்ள்ஸ், தி ஓ.சி., கிரேஸ் அனாடமி, லுக்கிங் மற்றும் இசுகேன்டல் போன்ற தொலைக்காட்சி நிகழ்ச்சிகளை எழுதி மற்றும் தயாரித்துள்ளார்.  
இவர் மார்வெல் காமிக்ஸ் நிறுவனத்திற்காக யங் அவெஞ்சர்ஸ் மற்றும் அதன் தொடர்ச்சியான அவெஞ்சர்ஸ்: தி சில்ட்ரன்ஸ் குரூஸேட் ஆகியவற்றை ஜிம் ஜிம் சியூங் என்பவருடன் இணைந்து எழுதி மற்றும் உருவாக்கியுள்ளார். மேலும் டிசி காமிக்சுக்காக ஜே.எல்.ஏ என்ற வரைகதையை ஜெப் ஜான்சு உடன் இணைந்து எழுதியுள்ளார்.
# ஆலன் கேய்ன்பெர்கு

## ஆரம்ப கால வாழ்க்கை

கேய்ன்பெர்கு சூன் 29, 1967 இல் துல்சா, ஓக்லஹோமாவில் ஒரு யூத குடும்பத்தில் பிறந்தார். அதைத்தொடர்ந்து ஓக்லஹோமாவில் உள்ள புக்கர் டி. வாஷிங்டன் உயர்நிலைப் பள்ளியில் கல்வி பயின்று 1989 ஆம் ஆண்டில் ஆண்டு யேல் பல்கலைக்கழகத்தில் பட்டம் பெற்றவர்.
# மு. இராஜமுத்து

**மு. இராஜமுத்து** (*M. Rajamuthu*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் சேலம் மாவட்டம் வீரபாண்டியினைச் சேர்ந்தவர். சேலம் செளடேசுவரி கல்லூரியில் இளங்கலைப் பட்டம் பெற்றுள்ளார். இராஜமுத்து 2021-ல் நடைபெற்ற சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக வீரபாண்டி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
# மு. இராஜமுத்து

### 2021

<section begin="Assembly Election 2021"/>
<section begin="Assembly Election 2021"/>  
<section end="Assembly Election 2021"/>  
<section end="Assembly Election 2021"/>
# டேவிட் லெஸ்லி ஜான்சன்-மெகோல்ட்ரிகு

**ஜான்சன்** என்கிற **டேவிட் லெஸ்லி ஜான்சன்-மெகோல்ட்ரிகு** என்பவர் அமெரிக்க நாட்டு திரைக்கதை ஆசிரியர்
, தொலைக்காட்சி மற்றும் திரைப்படத் தயாரிப்பாளர் ஆவார். இவர் 2009 ஆம் ஆண்டு வெளியான ஒர்பன் என்ற திகில் திரைப்படத்தில் திரைக்கதை எழுத்தாளராக அறிமுகமானார், அதை தொடர்ந்து ரெட் ரைடிங் ஹூட் (2011), மர்மதேசம் 2 (2012), தி கன்ஜூரிங் 2 (2016) போன்ற பல திரைப்படங்களில் பணிபுரிந்துள்ளார். அத்துடன் 2011 ஆம் ஆண்டு முதல் ஒளிபரப்பாகும் தி வாக்கிங் டெட் என்ற பிணன் வகை தொலைக்காட்சி தொடரிலும் எழுத்தாளராக பணிபுரிந்துள்ளார்.  
இவர் 2018 ஆம் ஆண்டு முதல் டிசி நீட்டிக்கப்பட்ட பிரபஞ்சத் திரைப்படமான அக்வாமேன் என்ற படத்தில் இணை எழுத்தாளராக வில் பீல் உடன் இணைந்து திரைக்கதை எழுதியுள்ளார். இந்த படத்தின் தொடர்சியான அக்வாமேன் அண்டு தி லோச்டு கிங்டோம் (2023) என்ற படத்திலும் பணிபுரிந்துள்ளார்.
# டேவிட் லெஸ்லி ஜான்சன்-மெகோல்ட்ரிகு

## வாழ்க்கை

ஜான்சன் தனது இரண்டாம் வகுப்பில் நாடகங்களை எழுதத் தொடங்கினார் மற்றும் ஓஹியோவின் லெக்சிங்டனில் உள்ள லெக்சிங்டன் உயர்நிலைப் பள்ளியில் பட்டம் பெற்ற பிறகு தனது பத்தொன்பதாவது வயதில் தனது முதல் திரைக்கதையை எழுதினார். இவர் கொலம்பஸ் ஒகையோவில் உள்ள ஒகைய்யோ மாநிலப் பல்கலைக்கழகத்தில் பயின்றார், மேலும் புகைப்படம் மற்றும் திரைத்துறையில் நுண்கலை இளங்கலை பட்டம் பெற்றார்.  
இவர் 1994 ஆம் ஆண்டு பிராங்க் டராபோன்ட்டின் இயக்ககத்தில் வெளியான த ஷாவ்ஷாங்க் ரிடெம்ப்சன் என்ற படத்தில் தயாரிப்பு உதவியாளராக தனது திரைத்துறை வாழ்க்கையைத் தொடங்கினார், இந்த படம் ஜான்சனின் சொந்த ஊரான ஒகையோவில் உள்ள வரலாற்று சிறப்புமிக்க மான்ஸ்பீல்டு சீர்திருத்தத் சிறையில் ஜான்சனின் தாத்தா சிறைக்காவலராக இருந்த இடத்தில் படமாக்கப்பட்டது. இவர் அடுத்த ஐந்து வருடங்களை டாராபாண்டின் உதவியாளராகக் பணி புரிந்தார், அந்த வாய்ப்பைப் பயன்படுத்தி ஒரு திரைக்கதை எழுத்தாளராக தன்னை மேம்படுத்திக்கொண்டார்.
# வில் பீல்

**வில் பீல்** என்பவர் அமெரிக்க நாட்டு திரைக்கதை ஆசிரியர் மற்றும் முன்னாள் லாஸ் ஏஞ்சல்ஸ் காவல் துறை துப்பறியாளரும் ஆவார். இவர் கேங்க்ஸ்டர் இசுக்வாட் (2013) மற்றும் அக்வாமேன் (2018) ஆகிய படங்களுக்கு திரைக்கதை எழுதுவதற்கும், டிரைனிங் டே (2017) மற்றும் டெபுடி (2019) போன்ற காவல் தொலைக்காட்சி தொடர்களை உருவாக்கியதற்கும் இவர் மிகவும் பிரபலமானவர், இவை இரண்டும் தொடரும் ஒரு பருவத்திற்கு பிறகு ரத்து செய்யப்பட்டன என்பது குறிப்பிடத்தக்கது.
# வில் பீல்

## திரைப்படங்கள்

| ஆண்டு | தலைப்பு | பணி | குறிப்புகள் |  |
| --- | --- | --- | --- | --- |
| 2013 | கேங்க்ஸ்டர் இசுக்வாட் | எழுதியவர் |  |  |
| 2018 | அக்வாமேன் | திரைக்கதை
கதை | டேவிட் லெஸ்லி ஜான்சன்-மெகோல்ட்ரிகு உடன் இணைந்து திரைக்கதை எழுதினார்.
ஜெப் ஜான்சு & ஜேம்ஸ் வான் உடன் இணைந்து கதை எழுதினார். |  |
| 2021 | சாக் சினைடரின் ஜஸ்டிஸ் லீக் | கதை | கிறிசு டெரியோ & சாக் சினைடர் உடன் இணைந்து கதை எழுதினார். | } |
# வில் பீல்

## தொலைக்காட்சி

| ஆண்டு | தலைப்பு | பணி |  |
| --- | --- | --- | --- |
| 2009–2011 | காசில் | கதை தொகுப்பாளர்
எழுத்தாளர் |  |
| 2017 | டிரைனிங் டே | உருவாக்குபவர்
நிர்வாக தயாரிப்பாளர்
கதை எழுதுபவர் |  |
| 2020 | டெபுடி | உருவாக்குபவர்r
நிர்வாக தயாரிப்பாளர்
எழுத்தாளர் | } |
# கென்றி கெய்டன்

**கென்றி கெய்டன்** (பிறப்பு: திசம்பர் 28, 1979) என்பவர் அமெரிக்க நாட்டு திரைக்கதை ஆசிரியர் ஆவார். இவர் எர்த் டு எக்கோ (2014), ஷசாம்! (2019) போன்ற திரைப்படங்களில் பணியாற்றியதன் மூலம் அறியப்படுகிறார்.
# கென்றி கெய்டன்

## தொழில்

கென்றி திசம்பர் 28, 1979 ஆம் ஆண்டில் மெம்ஃபிஸ், டென்னிசியில் பிறந்தார். இவர இவரது இளமை பருவத்தில், கெய்டன் மெம்பிஸ் பல்கலைக்கழகப் பள்ளியில் பயின்றார், பட்டம் பெற்ற பிறகு, ஆஸ்டினில் உள்ள டெக்சாஸ் பல்கலைக்கழகத்தில் தனது படிப்பைத் தொடங்கினார், அங்கு அவர் ஆங்கிலம் மற்றும் வானொலி-தொலைக்காட்சி-திரைப்படத்தில் தேர்ச்சி பெற்றார். இவர் கல்லூரியில் படிக்கும் காலத்தில் தி டெய்லி டெக்ஸான் என்ற செய்தி நாளிழதில் பொழுதுபோக்கு படத்தொகுப்பாளராக பணியாற்றினார். பின்பு பட்டப்படிப்பை முடித்த பிறகு, திரைக்கதை எழுதும் தொழிலைத் தொடர லாஸ் ஏஞ்சலஸ் நகருக்கு சென்றார்.  
இவர் 2013 ஆம் ஆண்டில் எர்த் டு எக்கோ என்ற அறிவியல் புனைகதை சாகசத் திரைப்படத்தில் திரைக்கதை எழுத்தாளராக பணியாற்றினார், இது பின்னர் டேவ் கிரீன் இயக்கத்தில் 2014 ஆம் ஆண்டு வெளியானது. அதை தொடர்ந்து 2017 இல் டேவிட் எப். சாண்ட்பெர்க்கு இயக்கிய டிசி நீட்டிக்கப்பட்ட பிரபஞ்ச மீநாயகன் திரைப்படமான ஷசாம்! படத்திற்கு திரைக்கதை எழுத இவர் பணியமர்த்தப்பட்டார். வெளியான படம் நேர்மறையான விமர்சனங்களை பெற்று வெற்றி பெற்றது. அதை தொடர்ந்து இதன் தொடர்ச்சி படமான ஷசாம்! பியூரி ஒப் தி காட்சு என்ற திரைப்படத்திலும் பணியாற்றியுள்ளர்.